Legal Document

Category: 1689

Text:
4. ΑΝΑΓΚ. ΝΟΜΟΣ υπ’ αριθ. 597 της 31 Οκτ./5 Νοεμ. 1968 (ΦΕΚ Α΄ 254) Περί χρηματοδοτήσεως του Πανεπιστημίου Αθηνών δια την εκτέλεσιν των έργων της Πανεπιστημιουπόλεως. Άρθρ.1.-«1.Προς αντιμετώπισιν υπό του Πανεπιστημίου Αθηνών των δαπανών προς ανέγερσιν των κτιρίων και εγκαταστάσεων της Πανεπιστημιουπόλεως, τον εξοπλισμόν τούτων και εν γένει προς εκτέλεσιν πάσης φύσεως έργων της εν λόγω Πανεπιστημιουπόλεως ως και της εις περιοχήν «Γουδί» Ιατρικής Σχολής, η Εθνική Κτηματική Τράπεζα της Ελλάδος υποχρεούται να χορηγήση προς το Πανεπιστήμιον Αθηνών, δάνεια εκ κεφαλαίων παραχωρουμένων αυτή υπό της Τραπέζης της Ελλάδος, εκ των παρ’ αυτή διαθεσίμων των Οργανισμών Δημοσίου Δικαίου, ως και εκ κεφαλαίων εξευρισκομένων υπό της ιδίας Εθνικής Κτηματικής Τραπέζης της Ελλάδος εκ πάσης φύσεως πηγών του εξωτερικού. 2.Τα δάνεια ταύτα δυνάμενα να ανέλθουν μέχρι του συνολικού ποσού των 1.500 εκατομμυρίων δραχμών, θα χορηγώνται υπό της Εθνικής Κτηματικής Τραπέζης της Ελλάδος προς το Πανεπιστήμιον επί μίαν δεκαετίαν υπολογιζομένην από της 1 ης  Ιαν. 1969 δια ποσά μη υπερβαίνοντα καθ’ ημερολογιακόν έτος τα 150 εκατομμύρια δραχμών πλέον των μεταφερομένων τυχόν μη αναληφθέντων ποσών των προηγουμένων ετών. Τα μεταφερόμενα ποσά δεν δύνανται εν πάση περιπτώσει να υπερβαίνουν τα 300 εκατομμύρια δραχμών κατ’ έτος. Η υπό της Εθνικής Κτηματικής Τραπέζης της Ελλάδος καταβολή εκάστου δανείου, θα γίνεται επί τη βάσει δηλώσεως του Πανεπιστημίου προς ταύτην, γενομένης το βραδύτερον μέχρι τέλους Νοεμβρίου εκάστου έτους, δια τα ποσά και τας χρονολογίας αναλήψεως τούτων δια το επόμενον ημερολογιακόν έτος. (Αντί της σελ. 243(γ) Σελ. 243(δ) Τεύχος 408 Σελ. 85 Τεχνικά ΄Εργα Πανεπιστημίου Αθηνών 31.Β.μ.4 Το επιτόκιον των δανείων των χορηγουμένων εκ των παρά τη Τραπέζη της Ελλάδος διαθεσίμων των Οργανισμών Δημοσίου Δικαίου θα είναι υψηλότερον κατά 0,25% εκείνου επί τω οποίω η Τράπεζα της Ελλάδος θα χορηγή τα κεφάλαια ταύτα εις την Εθνικήν Κτηματικήν Τράπεζαν της Ελλάδος. Έκαστον των δανείων τούτων θα είναι εξοφλητέον δι’ εξαμηνιαίων τοκοχρεωλυτικών δόσεων εντός 16 ετών από της αναλήψεώς του αφ’ ης άρχεται και η τοκοδοσία του. Οι όροι των δανείων των υπό της Εθνικής Κτηματικής Τραπέζης της Ελλάδος, χορηγουμένων εκ κεφαλαίων πάσης φύσεως πηγών του Εξωτερικού θα ορίζωνται εκάστοτε δι’ αποφάσεως της Νομισματικής Επιτροπής. 3.Άπαντα τα κατά τας προηγουμένας παραγράφους δάνεια τελούν υπό την εγγύησιν του Ελληνικού Δημοσίου, παρεχομένην δια του παρόντος Νόμου αμετακλήτως, μη απαιτουμένης υπογραφής ειδικής προς τούτο συμβάσεως εκ μέρους του Ελληνικού Δημοσίου». Το άρθρ. 1 αντικατεστάθη, αφ’ ης ίσχυσεν, ως άνω δια του άρθρ. 1 Ν.Δ. 235/1969 (κατωτ. αριθ. 6). «Εν περιπτώσει καθυστερήσεως της καταβολής υπό του Πανεπιστημίου Αθηνών προς την Εθνικήν Κτηματικήν Τράπεζαν της Ελλάδος, τοκοχρεωλυτικής τινος δόσεως, πέραν του μηνός, αφ’ ης κατέστη αύτη ληξιπρόθεσμος, το Ελληνικόν Δημόσιον, κατόπιν αιτήσεως της Ε.Κ.Τ.Ε. και υπό την ιδιότητα αυτού ως εγγυητού, εξουσιοδοτεί δια του πάροντος, ανεκκλήτως, την Τράπεζαν της Ελλάδος όπως, εκ του παρ’ αυτή λογαριασμού του «Ελληνικόν Δημόσιον – Συγκέντρωσις Εισπράξεων και Πληρωμών», καταβάλλη εις την Ε.Κ.Τ.Ε. το απαιτούμενον ποσόν προς εξόφλησιν των μη εξοφληθεισών εμπροθέσμως υπό του Πανεπιστημίου Αθηνών τοκοχρεωλυτικών δόσεων μετά των οφειλομένων τόκων υπερημερίας». Το εντός « » τελευταίον εδάφιον προσετέθη δια του άρθρ. 2 Ν.Δ. 170/1969 (κατωτ. αριθ. 5), ισχύον αφ’ ης ίσχυσεν ο Α. Ν. 597/1968/ Σελ. 244(δ) Τεύχος 408 Σελ. 86 «Εν περιπτώσει καθυστερήσεως της καταβολής υπό του Πανεπιστημίου Αθηνών προς την Εθνικήν Κτηματικήν Τράπεζαν της Ελλάδος, τοκοχρεωλυτικής τινός δόσεως ή μέρους ταύτης, ή του απλού τόκου των κατά τας προηγουμένας παραγράφους δανείων, πέραν του μηνός, αφ’ ης κατέστη αύτη ληξιπρόθεσμος, το Ελληνικόν Δημόσιον, κατόπιν αιτήσεως της Ε.Κ.Τ.Ε. και υπό την ιδιότητα αυτού ως εγγυητού, εξουσιοδοτεί δια του παρόντος, ανεκκλήτως, την Τράπεζαν της Ελλάδος, όπως, εκ του παρ’ αυτή λογαριασμού του «Ελληνικόν Δημόσιον – Συγκέντρωσις Εισπράξεων και Πληρωμών» καταβάλη εις την Ε.Κ.Τ.Ε. παν οφειλόμενον ποσόν, προς εξόφλησιν των μη εξοφληθέντων εμπροθέσμως υπό του Πανεπιστημίου Αθηνών απλών τόκων, τοκοχρεωλυτικών δόσεων ή μέρους τούτων μετά των οφειλομένων τόκων υπηρεμηρίας». Το αμέσως ανωτέρω εδάφιον προσετέθη δια του Ν.Δ. 673/1970 (κατωτ. αριθ. 7), ισχύον αφ’ ης ίσχυσεν ο Α.Ν. 597/1968. 31.Β.μ.4 Τεχνικά ΄Εργα Πανεπιστημίου Αθηνών Άρθρ.2.-1.Πλην των κατά το προηγούμενον άρθρον δανείων η Εθνική Κτηματική Τράπεζα της Ελλάδος αντλούσα κεφάλαια εκ των αυτών ως άνω πηγών υποχρεούται να χορηγήση προς το Πανεπιστήμιον Αθηνών δάνειον μέχρι συνολικού ύψους 300 εκατομμυρίων δραχμών υπό τους εν τη παρ. 2 του άρθρ. 1 του παρόντος όρους εν σχέσει προς το επιτόκιον. Το δάνειον τούτο είναι εξοφλητέον μέχρι της 31 Δεκ. 1980, του Πανεπιστημίου δικαιουμένου, όπως προβαίνη εις εν μέρει ή εν όλω εξόφλησιν του δανείου και προ του χρόνου  τούτου. Εν περιπτώσει μερικής ή ολικής προώρου εξοφλήσεως του δανείου δεν οφείλονται υπό του Πανεπιστημίου οι από της εξοφλήσεως μέχρι της λήξεως του δανείου (31 Δεκ. 1980) τόκοι. Η τοκοδοσία άρχεται από της αναλήψεως εκάστου ποσού του δανείου. 2.Το ανωτέρω δάνειον θα χρησιμοποιηθή υπό του Πανεπιστημίου δια την εις τον χώρον της Πανεπιστημιουπόλεως ανέγερσιν και εξοπλισμόν του Αρεταιείου και του Αιγινητείου Νοσοκομείου και των προστεθησομένων εις ταύτα Κλινικών. 3.Το δάνειον τούτο τελεί ομοίως υπό την εγγύησιν του Ελληνικού Δημοσίου. Εις πρόσθετον ασφάλειαν της Εθνικής Κτηματικής Τραπέζης της Ελλάδος δια την εμπρόθεσμον εξόφλησιν υπό του Πανεπιστημίου του δανείου τούτου, δύναται μετ’ απόφασιν των αρμοδίων οργάνων του Πανεπιστημίου να παρέχηται υπέρ της Τραπέζης τίτλος προς εγγραφήν υποθήκης επί των επί της οδού Βασ. Σοφίας αριθ. 74 και 76 ακινήτων, εφ’ ων νυν τα Αρεταιείου και Αιγινητείου Νοσοκομεία. «Εν περιπτώσει καθυστερήσεως της καταβολής υπό του Πανεπιστημίου Αθηνών προς την Εθνικήν Κτηματικήν Τράπεζαν της Ελλάδος, τοκοχρεωλυτικής τινός δόσεως, ή μέρους ταύτης, ή του απλού τόκου του κατά τας προηγουμένας παραγράφους δανείου, πέραν του μηνός, αφ’ ης κατέστη αύτη ληξιπρόθεσμος, το Ελληνικόν Δημόσιον, κατόπιν αιτήσεως της Ε.Κ.Τ.Ε. και υπό την ιδιότητα αυτού ως εγγυητού, εξουσιοδοτεί δια του παρόντος, ανεκκλήτως, την Τράπεζαν της Ελλάδος, όπως, εκ του παρ’ αυτή λογαριασμού του «Ελληνικόν Δημόσιον – Συγκέντρωσις Εισπράξεων και Πληρωμών», καταβάλη εις την Ε.Κ.Τ.Ε. παν οφειλόμενον ποσόν, προς εξόφλησιν των μη εξοφληθέντων εμπροθέσμως υπό του Πανεπιστημίου Αθηνών απλών τόκων, τοκοχρεωλυτικών δόσεων ή μέρους τούτων μετά των οφειλομένων τόκων υπερημερίας». Το τελευταίον εντός « » εδάφιον προσετέθη δια του Ν.Δ. 673/1970 (κατωτ. αριθ. 7), ισχύον αφ’ ην ίσχυσεν ο Α.Ν. 597/1968. Άρθρ.3.-1.Η παρ. 1 του άρθρ. 1 του Νόμ. 4327/63 «περί κυρώσεως δύο συμβάσεων μεταξύ του Ελληνικού Δημοσίου και του Εθνικού Καποδιστριακού Πανεπιστημίου Αθηνών, περί τρόπου εκτελέσεως των Πανεπιστημιακών έργων κλπ.» και η εν αυτώ αναγραφομένη σύμβασις μεταξύ του Ελληνικού Δημοσίου και του Πανεπιστημίου Αθηνών, καταργούνται. 2.Ως προς τα εν άρθρ. 1 και 2 του παρόντος δάνεια προς το Πανεπιστήμιον Αθηνών παρά της Εθνικής Κτηματικής Τραπέζης της Ελλάδος δεν εφαρμόζονται οι περιορισμοί ή άλλοι όροι των περί Κτηματικών Τραπεζών Νόμων ή άλλου τινός Νόμου, τούτων μη ισχυόντων εν προκειμένω. 3.Δι’ άπαντα τα υπό των άρθρ. 1 και 2 του παρόντος προβλεπόμενα δάνεια πλην του τόκου ουδεμία επιβάρυνσις δια προμήθεια ή άλλην αιτίαν επιτρέπεται. 4.Αι κατά τας διατάξεις των άρθρ. 1 και 2 του παρόντος Νόμου καταρτισθησόμεναι συμβάσεις μεταξύ Πανεπιστημίου Αθηνών και Εθνικής Κτηματικής Τραπέζης Ελλάδος απαλλάσσονται από παντός φόρου, τέλους, τελών χαρτοσήμου, εισφοράς, δικαιώματος ή άλλης επιβαρύνσεως υπέρ του Δημοσίου ή υπέρ τρίτων. «Ομοίως απαλλάσσονται εκ παντός φόρου, τελών, τελών χαρτοσήμου και πάσης άλλης επιβαρύνσεως υπέρ του Δημοσίου, ή υπέρ Τρίτων, αι μεταξύ της Τραπέζης της Ελλάδος και Ε.Κ.Τ.Ε. καταρτιζόμεναι συμβάσεις δια την προς την Ε.Κ.Τ.Ε. χορήγησιν των αναγκαίων κεφαλαίων δια την δανειοδότησιν του Πανεπιστημίου Αθηνών. «Οι τόκοι οι καταβαλλόμενοι υπό της Εθνικής Κτηματικής Τραπέζης της Ελλάδος εις την Τράπεζαν της Ελλάδος επί των, ως εν τω προηγουμένω εδαφίω, χορηγήσεων προς την Ε.Κ.Τ.Ε., ως και οι τόκοι οι καταβαλλόμενοι υπό του Πανεπιστημίου Αθηνών εις την Εθνικήν Κτηματικήν Τράπεζαν της Ελλάδος επί των εν άρθρ. 1 και 2 του παρόντος δανείων προς το Πανεπιστήμιον Αθηνών, απαλλάσσονται τελών χαρτοσήμου και φόρου κύκλου εργασιών». Τα εντός « » δύο εδάφια προσετέθησαν δια του άρθρ. 1 Ν.Δ. 170/1969 (κατωτ. αριθ. 5), ισχύοντα αφ’ ης ίσχυσεν ο Α. Ν. 597/1968. Το εντός « » τελευταίον εδάφιον αντικατεστάθη εκ νέου, αφ ης ίσχυσεν, ως άνω δια του άρθρ. 2 Ν.Δ. 235/1969 (κατωτ. αριθ. 6). Με την περίπτ.13 του άρθρ.4 του Νόμ.2459/18-19 Φεβρ.1997 (ΦΕΚ Α΄17),τόμ.27 σελ.194,725, καταργήθηκαν οι απαλλαγές από τα τέλη χαρτοσήμου που προβλέπονται από την άνω παρ.4. 5.Δι’ εκάστην περίπτωσιν συμπράξεως ή ενργείας συμβολαιογράφου ή αμίσθου και εμμίσθου υποθηκοφύλακος κατά την κατάρτισιν, υπογραφήν ή καταχώρησιν βιβλίων υποθηκοφυ λακείων των εν τη προηγουμένη παραγράφω  συμβάσεων, τα δικαιώματά των δεν δύνανται  να    υπερβώσι    τας    δραχμάς    10.000    δια    τον συμβολαιογράφον και τας δραχ. 3.000 δια τον υποθηκοφύλακα. (Αντί  για τη σελ. 244,01(β) Σελ. 244,01(γ) Τεύχος 1373 Σελ. 71 Τεχνικά ΄Εργα Πανεπιστημίου Αθηνών 31.Β.μ.4 6.Επί πάντων των τεχνικών έργων του Πανεπιστημίου τόσον των μέχρι σήμερον εκτελεσθέντων όσον και των εφεξής εκτελεσθησομένων δεν εφαρμόζονται αι περι αναθεωρήσεως των τιμών και καταβολής αποζημιώσεως διατάξεις του Νόμ. 4489/1965 «περί τροποποιήσεως και συμπληρώσεως του Νόμ. 5367/1932 περί εκτελέσεως των Δημοσίων Έργων και άλλων τινών διατάξεων». Επί των έργων τούτων έχει εφαρμογήν μόνον η περί απροόπτου μεταβολής των συνθηκών διάταξις του άρθρ. 388 του Αστικού Κώδικος. Ο Νόμ. 4489/1965 παρατίθεται εν τόμ. 23 σελ. 140,05. Άρθρ.4.-Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως.